b'\n_START_ARTICLE_\nLenard Lotri\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nObiskoval je gimnazijo v Kranju in pravo v Pragi, kjer je tudi promoviral. Slu\xc5\xbeboval je do vojne kot odvetni\xc5\xa1ki pripravnik v Trstu, po prevratu pa v Beogradu pri ministrstvu za socialno politiko, upravi monopolov in ministrstvu za gozdove in rude. Tu je bil tudi odvetnik, kasneje pa se je preselil v Ljutomer. _NEWLINE_Nastopil je na prvem zborovanju slovenskih svobodomislecev v Ljubljani leta 1908 in bil sodelavec in urednik Svobodne misli.'